ויקטוריה קורן מיטשל

ויקטוריה קורן מיטשל (באנגלית: Victoria Coren Mitchell; נולדה ב-18 באוגוסט 1972) היא סופרת ושחקנית פוקר בריטית, בעלת טורים שבועיים בדיילי טלגרף, ומנחת שעשועון הטלוויזיה "Only Connect" ותוכנית הרדיו "Heresy". היא האישה הראשונה שזכתה בתואר בסבב הפוקר האירופי והראשונה שזכתה ב-2 תארים.

ביוגרפיה
קורן מיטשל פרסמה סיפור קצר תחת שם עט במגזין "Just Seventeen" כשהייתה בת 14. בגיל 15 זכתה בתחרות כתיבה בדיילי טלגרף. ב-1989 פרסמה את ספרה הראשון, "Love 16".

ההצגה "A Lump in my Throat" אשר עיבדה מטוריו של ג'ון דיימונד, עלתה בפסטיבל אדינבורו ב-2000 ובהמשך הוצגה בבתי תיאטרון אחרים. ב-2003 עיבדה את ההצגה לדוקו-דרמה עבור BBC Two עם ניל פירסון. באותה השנה פרסמה את הספר "Once More, with Feeling" אשר כתבה במשותף עם צ'ארלי סקלטון על ניסיונם ליצור את "סרט הפורנו הטוב ביותר אי פעם", בעקבות עבודתם כמבקרי סרטי פורנוגרפיה עבור ה-"Erotic Review".

ב-2009 פרסמה ספר זיכרונות בשם "For Richer, For Poorer: A Love Affair with Poker", אשר ב-2011 פורסם מחדש בשם "Confessions of a Player".

קריירת בידור
קורן מיטשל הנחתה שידורי טלוויזיה ורדיו רבים, בעיקר תחת רשת BBC, והיא משתתפת כאורחת קבועה, פנליסטית ואורחת בתוכניות בידור רבות כגון "8 Out of 10 Cats does Countdown" ו"The Last Leg".

מ-2008 היא מנחה את שעשועון הטלוויזיה "Only Connect" ותוכנית הרדיו "Heresy", ומ-2016 את תוכנית הרדיו "Women Talking About Cars" ב-Radio 4. מ-2012 היא משתתפת קבועה בשעשועון Qi.

קריירת פוקר
ב-2004 הייתה לאישה הראשונה שזכתה בתואר בסבב הפוקר האירופי, לאחר שניצחה באליפות אשר התקיימה בלונדון. ב-2014 הפכה לראשונה אשר זכתה ב-2 תארים בסבב, כאשר ניצחה באליפות אשר התקיימה בסן רמו.

נכון למרץ 2022, קורן מיטשל זכתה בסך של כ-2.5 מיליון דולר מטורנירי פוקר, כשמתוכם כ-1.6 מיליון דולר מהזכיות בסבב הפוקר האירופי.

חיים אישיים
קורן מיטשל נישאה לקומיקאי והשחקן דייוויד מיטשל ב-2012, וב-2015 נולדה בתם הראשונה. אביה הוא ההומוריסטן אלן קורן ואחיה הוא העיתונאי גילס קורן.

קישורים חיצוניים

הערות שוליים 

שחקני פוקר
שחקניות פוקר
חברות היכל התהילה של הפוקר לנשים
בעלות טור
סופרות בריטיות
מנחות טלוויזיה בריטיות
שחקניות קולנוע וטלוויזיה בריטיות
זוכי סבב הפוקר האירופי
בעלי טור
מנחי טלוויזיה בריטים
בריטיות שנולדו ב-1972
בריטים שנולדו ב-1972